PATVIRTINTA

Raseinių Viktoro Petkaus

pagrindinės mokyklos

direktoriaus 2017-12-06

įsakymu Nr. V-24-223

**RASEINIŲ VIKTORO PETKAUS PAGRINDINĖS MOKYKLOS**

**VALYTOJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Viktoro Petkaus pagrindinės mokyklos valytojas yra priskiriamas darbininkų 5 grupei.
2. Pareigybės lygis – D.
3. Valytojas pavaldus ūkvedžiui.

**II SKYRIUS**

**KVALIFIKACINIAI REIKALAVIMAI**

4. Valytojo kvalifikacijai netaikomi išsilavinimo ar profesinės kvalifikacijos reikalavimai.

5. Valytojo turi žinoti:

1. mokyklos struktūrą ir darbo organizavimą;
2. patalpų priežiūros, valymo atlikimo tvarką;
3. valomų patalpų tipus ir paskirtį;
4. dezinfekcijos priemonių paskirtį, jų vartojimo būdą;
5. kompiuterinės įrangos valymo būdus;
6. patalpų valymo būdus ir inventorių;
7. cheminių valymo priemones, jų sudėtį, savybes ir naudojimo taisykles;
8. bendravimo psichologijos, profesinės etikos ir elgesio kultūros pagrindus.

6. Valytojas privalo vadovautis mokyklos nuostatais, mokyklos direktoriaus įsakymais, mokyklos darbo tvarkos taisyklėmis, darbuotojų saugos ir sveikatos instrukcijomis, šiuo pareigybės aprašymu ir kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Valytojas vykdo šias funkcijas:

1. palaiko pavyzdingą tvarką ir švarą bei kruopščiai valo priskirtas patalpas;
2. naudojasi darbo įrankiais, cheminėmis valymo priemonėmis, buitine technika;
3. plauna jam paskirtų patalpų grindis, sienas, koridorius, laiptines, valo ir plauna sanitarinius mazgus, nuvalo drėgnu skuduru grindų apvadus ir laiptų turėklus;
4. drėgnu skuduru nušluosto dulkes nuo darbo stalų, spintų, lentynų ir kitų baldų, durų ir palangių;
5. valo dulkes nuo kambarinių gėlių ir jas laisto;
6. kasdien valo kilimines dangas dulkių siurbliu ir esant būtinumui priemonėmis, šalinančiomis dėmes;
7. į numatytas vietas išneša šiukšles iš šiukšliadėžių, dezinfekuoja unitazus ir kriaukles bei kitus sanitarinius mazgus;
8. valo dulkes nuo šviestuvų, stalinių lempų ir kitų elektros įrenginių tik išjungus juos iš elektros tinklo;
9. pastebėjęs baldų, sienų, durų, santechninių ir kitų įrengimų gedimus, nedelsdamas informuoja mokyklos vadovą;
10. pertraukų metu budi ir palaiko tvarką prižiūrimoje teritorijoje;
11. baigęs darbą patikrina patalpas, tvarkingai sustato kėdes, nepalieka užgriozdintų praėjimų, atsuktų čiaupų, patikrina, ar nėra neišjungtų elektros prietaisų, ar uždaryti langai;
12. mokinių atostogų metu, atliekant mokyklos remontą, dažo klasių, koridorių, sporto salės grindis, sienas, valo ir dažo mokyklinius suolus ir stalus, pagal galimybes atlieka kitus mokyklos remonto ir aplinkos tvarkymo darbus;
13. esant reikalui atlieka kitus darbus, nurodytus mokyklos administracijos.

**IV SKYRIUS**

**ATSAKOMYBĖ**

8. Valytojas atsako už:

1. kokybišką ir savalaikį savo pareigų atlikimą;
2. švaros ir tvarkos palaikymą valomosiose patalpose, sanitariniuose mazguose;
3. tvarkingą įrenginių eksploataciją;
4. patalpų užrakinimą;
5. žalą, padarytą įstaigai dėl savo kaltės ar neatsargumo.

9. Valytojas už savo pareigų netinkamą vykdymą atsako darbo vidaus tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)